PACE ฉลุยเดินหน้าจ่ายหนี้หุ้นกู้-บี/อี1.1 พันลบ.พรุ่งนี้! ราคาดีดรับหลังร่วงเกือบติดฟลอร์
PACE ฉลุยเดินหน้าจ่ายหนี้หุ้นกู้-บี/อี 1.1 พันลบ.พรุ่งนี้! ราคาดีดรับหลังร่วงเกือบติดฟลอร์
2 ต.ค. 2560

แหล่งข่าวจากวงการการเงิน เปิดเผยกับ “ข่าวหุ้นธุรกิจออนไลน์” ว่า บริษัท เพซ ดีเวลลอปเมนท์ คอร์ปอเรชั่น จำกัด (มหาชน) หรือ PACE ได้รับการอนุมัติการสนับสนุนด้านการเงินจากสถาบันการเงินแห่งหนึ่งเป็นจำนวนราว 1.1 พันล้านบาท
โดยเบื้องต้นมีการคาดการว่า PACE จะนำเงินจำนวนดังกล่าวไปชำระเจ้าหนี้หุ้นกู้จำนวน 1.1 พันล้านบาท และชำระหนี้ตั๋วแลกเงินระยะสั้น (B/E) จำนวน 20 ล้านบาท ซึ่งครบกำหนดชำระในวันพรุ่งนี้ (3 ต.ค.60)

ทั้งนี้ราคาหุ้น PACE เปิดตลาดวันนี้(2 ต.ค.) ที่ระดับ 1.99 บาท และทำจุดสูงสุดที่ระดับ 2.02 บาท โดยตลอดการซื้อขายภาคเช้าราคาหุ้นยืนที่ระดับ 1.99 บาท เป็นส่วนใหญ่ จากนั้นเปิดตลาดภาคบ่ายพบว่าราคาหุ้นเริ่มมีแรงเทขายออกมาอย่างหนัก จนราคาหุ้นลงมาทดสอบจุดต่ำสุดของวันที่ระดับ 1.52 บาท และหลังจากนั้นเริ่มมีแรงซื้อกลับเข้ามาดันราคาหุ้นให้กลับมายืนที่ระดับเปิดตลาดภาคเช้าอีกครั้ง จนส่งผลให้ราคาหุ้นกลับมาปิดตลาดวันนี้ที่ระดับ 1.94 บาท ลบ 0.10 บาท หรือ 4.90% ด้วยมูลค่าซื้อขายที่ 546.12 ล้านบาท